5. நல்குரவு என்னும் இடும்பையுள் பல்குரைத் துன்பங்கள் சென்று படும். ௫. வறுமை என்று சொல்லப்படும் துன்ப நிலையினுள், பல வகையாக வேறுபட்டுள்ள எல்லாத் துன்பங்களும், சென்று விளைந்திடும். 6. நற்பொருள் நன்குணர்ந்து சொல்லினும் நல்கூர்ந்தார் சொற்பொருள் சோர்வு படும். ௬. நல்ல நூற்பொருளை, நன்றாக உணர்ந்து எடுத்துச் சொன்ன போதிலும், வறியவர் சொன்ன சொற்பொருள், கேட்பார் இல்லாமல், பயன்படாமல் போகும். 7. அறஞ்சாரா நல்குரவு ஈன்றதா யானும் பிறன்போல நோக்கப் படும்.